als_Latn dik_Latn sag_Latn
Nënkryetari i Lëvizjes Socialiste për Intengrim është shprehur se fitorja e LSI është një shans për socialistët dhe demokratët.
I pranishëm gjatë çeljes së fushtatës në Kukës Luan Rama ka thumbuar dhe Kryeministrin Edi Rama, ku tha se burrat në Malësi mbahen prej fjale dhe jo prej timoni.
“Fitorja e LSI -se shans edhe për socialistet dhe demokratet.
Në malësi burri mbahet prej fjale, jo prej timoni. Le t’ia lëmë timonin në dorë cilit do që nuk di gjë tjetër përveç se të mbajë timonin. Fitorja e LSI-se për të ulur taksat, për më shumë vende pune.
LSI do të fitoje edhe në Kukës me një kandidate nga ky qyetet.” tha Luan Rama.
Gjatë fjalës së tij, Luan Rama recitoi një poezi që i dedikohej banorëve të Tropojës duke u shprehur se: “Herën e kaluar thashë në Kukës se sa të ketë fjalë dhe besë malësia, del e para LSI-ja. Dua që këtu ta ftoj nga Gjallica, Shkëlzenin dhe Jezercën duke i thënë:
Moj Tropoja e Bajram Currit
Ballin ndezur nga liria
I ngrite dallgët e zemrës
Është e para LSI-ja”.
Krahas kësaj, z. Luan Rama kërkoi që banorët e qarkut të Kukësit të mbështetin LSI-në si forca politike që ofron shansin për hapjen e vendeve të reja të punës dhe të mirëpaguara, ulje taksash dhe arsim cilësor për të rinjtë duke u shprehur se ka ikur koha e fjalëve në politikë por e punëve konkrete.
“Unë jam i bindur sepse në malësorët kemi një shprehje: ‘Burri kapet prej llafi dhe jo prej brirësh’. Do me thënë se burri kapet prej llafi dhe jo prej timonit. Le t’ia lëmë timonin në dorë cilit do që nuk di gjë tjetër përveç se të mbaj timonin. LSI forcë të parë për një drejtim të ri të Shqipërisë ashtu siç e duan qytetarët e këtij vendi”,- u shpreh nënkryetari i LSI-së Luan Rama.
als_Latn als_Latn als_Latn als_Latn als_Latn als_Latn scn_Latn als_Latn als_Latn als_Latn als_Latn als_Latn